
Teenindusmaa määramine

katastriüksuse piiride kinnitamine 

ja maa ostueesõigusega erastamine

Narva linnas, Rahu tn 51

garaažiühistu ZVJOZDOTŠKA

Võttes aluseks Maakatastriseaduse §20 lõige 4, Maareformi seaduse §20 lõige 1; §21 lõige 4 ja 5; §22 lõige 1 ja 11; §221 lõige 6; §222 lõige 2; §223 lõige 1; §23 lõige 1 ja 5, Maa ostueesõigusega erastamise korra (kinnitatud Vabariigi Valitsuse 06.11.1996.a. määrusega           nr 267) ja Kohaliku omavalitsuse korralduse seaduse §30 lõige 1 punkti 3 ning lähtudes garaažiühistu ZVJOZDOTŠKA (Lääne-Viru Maakohtu registriosakonnas registrikood 80021476, asukoht: Rahu 30-49, Narva, 20608) volitatud  isiku hr Alexander Timokhin (isikukood 35409023728, elukoht: Narva linn) avaldusest ja Ida-Viru maavanema 31.03.2006.a korraldusest nr 365 "Loa andmine välismaalastele ja Eesti eraõiguslikele juriidilistele isikutele maa erastamiseks"
1. Määrata Rahu tn 51 ehitiste teenindamiseks vajaliku maa suuruseks 1302 m2.
2.Kinnitada mõõdistatud maaüksuse piirid asukohaga Narva linn, Rahu tn 51. Registreerida maaüksus maakatastris riigi nimele:
2.1 maaüksuse sihtotstarve elamumaa (E);
2.2 maaüksuse pindala on 1302 m2, sellest: ehitiste alune maa 673 m2;
3.Erastada ostueesõigusega maa garaažiühistule ZVJOZDOTŠKA, registrikood 80021476, asukoht: Rahu 30-49, Narva, 20608. Erastataval maal asuvad garaažiboksid kuuluvad Ehitisregistri andmestiku 22.01.2007.a seisuga garaažiühistule ZVJOZDOTŠKA
4.Maa maksustamishind on 22.01.2007.a. koostatud ostueesõigusega erastatava maa maksustamishinna akti alusel 19 530 krooni. Maa ostu-müügihind on 19 530 krooni ja maa erastamise korraldaja kulud on  100 krooni.
5.Ida-Viru Maavalitsuse erastamise eriarve number (rahas maksmisel) on 10552002775004 SEB Eesti Ühispanga kood 401, viitenumber 11112. Maa erastamise korraldaja kulud tuleb tasuda enne maa ostu-müügi lepingu vormistamist Narva Linnavalitsuse Arhitektuuri- ja Linnaplaneerimise Ameti arvele 221023548292 Hansapank kood 767.
6.Maa ostueesõigusega erastamisel on maa omanik kohustatud:
6.1 ehitiste renoveerimise ja uusehitiste rajamise kooskõlastama Narva Linnavalitsusega;

6.2 täitma Narva linna heakorra eeskirju;

6.3 lubama kinnisasjal asuvate linnale ja kolmandatele isikutele kuuluvate liinide, trasside ja muude kommunikatsioonide takistamatut kasutamist, hooldamist ja rekonstrueerimist ning mitte kahjustama neid;

6.4 kolme kuu jooksul sõlmima maa ostu-müügilepingu ja asjaõiguslepingu ning hüpoteegi seadmise lepingu maa erastamise otsuse jõustumisest (s.o. Narva Linnavalitsuse korralduse kättesaamise päevast, üleandmisel allkirja vastu). Kui maa ostueesõigusega erastamise õigust omav isik ei sõlmi mõjuva põhjuseta ostu-müügilepingut nimetatud tähtaja jooksul, kaotab ta maa erastamise õiguse. Sellisel juhul jäetakse ehitise teenindamiseks vajalik maa riigi omandisse ja ehitise omaniku kasuks seatakse hoonestusõigus Vabariigi Valitsuse kehtestatud korras. 

7. Tühistada 16.05.2006 Narva Linnavalitsuse korraldus nr 638-k
8. Korraldus jõustub seadusega sätestatud korras.
9. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

